EkBass/fiwiki-20250220-pages-articles huggingface dataset:
Wesley Crusher

Wesley R. Crusher on kuvitteellinen hahmo, joka nähdään Star Trek − uusi sukupolvi -sarjan kolmella ensimmäisellä tuotantokaudella päähenkilönä, Star Trek: Nemesis -elokuvassa sekä Star Trek: Picardissa. Wesleyä esittää Wil Wheaton. == Hahmon kaari == Wesley esiteltiin Uusi sukupolvi -sarjan alussa aluksen lääkintäupseerin Beverly Crusherin poikana, ja hän oli aluksella siviilinä opiskelemassa itsenäisesti. Kun insinööri Koninskin avustaja, "Matkaaja" sai vahingossa Enterprisen miljardin valovuoden päähän, Wesley oli ainoa joka ymmärsi asiaa samoin kuin hän, että ajatukset ovat yhteydessä fyysiseen maailmaan, ja auttoi häntä saamaan heidät takaisin lähtöpisteeseensä. Matkaajan rohkaisemana kapteeni Picard nimitti Wesleyn virkaatekeväksi aliluutnantiksi. Hän yritti pian myös Tähtilaivaston akatemiaan, mutta epäonnistui ensimmäisellä yrityskerralla. Kolmannen kauden jaksossa William RIker, Deanna Troi ja hänen äitinsä kaapattiin ferengialukseen. Wesley oli ainoa, joka ymmärsi Rikerin lähettämän hätäkutsun, mutta hän jäi sen takia pois kyydistä akatemiaan. Kun kesken lukuvuoden avautui paikka Wesleylle, hän poistui sarjasta. Wesley teki muutamia vierailuja sarjaan, ja viimeisellä kaudella hän erosi Tähtilaivastosta. Hän kohtasi Matkaajan uudestaan ja lähti hänen mukaansa. == Tuotanto == Sarjan tuottaja Robert Justman on kertonut, että Wesleyn hahmon piti alun perin olla nainen nimeltään Leslie, mutta Gene Roddenberry oli hylännyt tämän ajatuksen. Tuotannossa mietittiin paljon, millä tavoin niin nuori hahmo pääsisi komentosiltaupseeriksi. Wil Wheatonin mielestä Wesley oli kirjoitettu ärsyttäväksi mahtailijaksi. Hän ei myöskään päässyt sarjan tuotannosta osallistumaan erääseen Milos Formanin ohjaamaan elokuvaan, johon hänet oli kutsuttu. Marina Sirtisin mukaan tuotannossa pelättiin Wheatonin tulevan siitä vielä kuuluisammaksi. Wheaton kertoi olleensa pettynyt tähän, minkä vuoksi hän halusi lähteä sarjasta. == Lähteet == Luokka:Star Trek -hahmot Luokka:Kuvitteelliset lapset
Umberto Caligaris

Umberto Caligaris (26. heinäkuuta 1901 Casale Monferrato, Italia – 19. lokakuuta 1940) oli italialainen jalkapalloilija, pelipaikaltaan vasen laitapuolustaja. Caligaris edusti Casalea 1919–1928, Juventusta 1928–1935 ja Bresciaa 1935–1937. Hän voitti Juventuksen kanssa Serie A:n viidesti peräkkäin kausilla 1930–1931, 1931–1932, 1932–1933, 1933–1934 ja 1934–1935. Hän pelasi yhteensä 353 liigaottelua, joissa hän teki 17 maalia. Caligaris debytoi Italian A-maajoukkueessa tammikuussa 1922 ja pelasi joukkueessa 59 ottelua. Hän voitti joukkueen kanssa vuoden 1934 maailmanmestaruuskilpailut. Hän oli mukana joukkueessa myös kesäolympialaissa 1924 ja 1928. == Lähteet == Luokka:Italialaiset jalkapalloilijat Luokka:Jalkapallon maailmanmestarit Luokka:Vuonna 1901 syntyneet Luokka:Vuonna 1940 kuolleet
Lahden Paita

Lahden Paita Oy (vuoteen 1931 Lahden Paita- ja Esiliinatehdas Oy) oli Lahdessa vuosina 1900–1974 toiminut tekstiilitehdas. Sen Möysän kaupunginosassa toiminut tehdas oli valmistuessaan vuonna 1927 tuotantomäärältään Suomen suurin tehdasrakennus. Yritys sai alkunsa Wilhelmiina Virtasen 1800- ja 1900-luvun vaihteessa aloittamasta kotiompelutoiminnasta, jossa hän ompeli esiliinoja myytäväksi suoraan asiakkaille muun muassa tehtaiden porteilla. Pian Virtanen ryhtyi ompelemaan myös miesten työpaitoja ja alushousuja. Vuonna 1911 hän osti tehdasrakennuksen Hämeenkatu 4:stä, mutta se kävi pian pieneksi kun ompelijoita oli jo viitisen sataa. Toinen, suuri nelikerroksinen tehdas valmistui Möysän kaupunginosaan vuonna 1927 ja päätuotteeksi muodostui puuvillaperkaalista ommeltu miesten paita. Vuonna 1931 Lahden Paita- ja Esiliinatehdas Oy koki konkurssin ja liiketoiminta siirtyi Keskon edeltäjälle Kauppiaiden Keskuskunnalle ja toimi alkuna Keskon Vaatetustehtaalle. Wilhelmiinan poika Niilo H. Virtanen jatkoi osaltaan toimintaa perustamalla uuden yhtiön josta vuonna 1938 tuli Lahden Paita Oy. Hän myös laajensi Hämeenkadun tuotantotiloja. Sotavuosina Lahden Paita palveli lähinnä Suomen puolustusvoimia. 1950-luvun taitteessa tehdasta laajennettiin jälleen niin, että kokonaispinta-ala oli 3 555 neliömetriä. Lahden Paita oli vain yksi Virtasen perheen tekstiiliyrityksistä. Konkurssin jälkeen lähes 70-vuotias Wilhelmiina Virtanen perusti Paitavalmiste Oy:n. Wilhelmiinan ex-miehen tytär Hellin Mikkonen, os.Virtanen, joka oli 14 v. aloittaessaan Helmi Virtasen yrityksessä, osti Paitavalmisteen ja jatkoi toimintaa puolisonsa Martti Mikkosen kanssa. 1960-luvun lopulla perustettiin naistenvaatteita Kuusankoskella valmistanut sisaryritys Mintop Ky. Mintop ja Paitavalmiste työllistivät parhaimmillaan pari-kolmesataa ihmistä, kunnes toiminta päättyi konkurssiin 1977. Wilhelmiina Virtasen toinen poika Evald Virtanen tuli hänkin tunnetuksi paitatehtailijana, jonka perustama Ewald Oy työllisti parhaimmillaan nelisen sataa ompelijaa. 1940-luvun lopulla Lahden Paidan toimitusjohtaja Harri Niilo Birger Virtanen, myyntipäällikkö Toivo Hokkanen ja tukkukauppias August Marttila tuomittiin kukin noin vuoden kuritushuonerangaistukseen sodanjälkeiseen tuotesäännöstelyyn liittyvistä talousrikoksista. Möysän tehtaan toiminta jatkui 1950-luvulle asti, kunnes toiminta keskittyi Hämeenkadulle ja Riihimäellä toimineeseen Elpee- tytäryhtiöön. Sittemmin Möysän tehdasrakennus toimi paloasemana, ja nykyisin se on muutettu asuinkäyttöön loft-tyylisine huoneistoineen. Lahden Paita ajautui konkurssiin vuoden 1974 paikkeilla. ==Katso myös== *Evald Virtanen ==Lähteet== Luokka:Entiset suomalaiset teollisuusyritykset Luokka:Lahden rakennukset ja rakennelmat
Giuseppe Cavanna

Giuseppe Cavanna (18. marraskuuta 1905 Vercelli, Italia – 3. marraskuuta 1976) oli italialainen jalkapallomaalivahti. Hän oli pituudeltaan 171-senttimetrinen. Cavanna edusti urallaan Pro Vercelliä, Napolia, Beneventoa ja Avezzanoa. Hän pelasi yhteensä 238 liigaottelua, joista 153 Serie A:ssa. Cavanna voitti Italian maajoukkueen kanssa vuoden 1934 maailmanmestaruuskilpailut. == Lähteet == Luokka:Italialaiset jalkapallomaalivahdit Luokka:Jalkapallon maailmanmestarit Luokka:Vuonna 1905 syntyneet Luokka:Vuonna 1976 kuolleet
Tasha Yar

Natasha "Tasha" Yar on Denise Crosbyn esittämä kuvitteellinen hahmo televisiosarjassa Star Trek – uusi sukupolvi. Hän oli vakituinen hahmo sarjan ensimmäisellä tuotantokaudella, jolloin hän toimi U.S.S. Enterprise-D -aluksen turvallisuuspäällikkönä. Hän oli arvoltaan luutnantti. == Hahmon kaari == Tasha kasvoi Maan siirtokunnassa Turkana IV -planeetalla, jossa ei ollut lakeja. Hänen maailmaansa kuvattiin sarjan aikana sellaiseksi, että siellä hallitsi tuomioistuimet, ihmiset saattoivat turvautua huumeisiin pahan olon estämiseksi, ja että Tasha itse joutui piiloutumaan luoliin. Hän joutui vanhempiensa kuoltua piutämään huolta itsestään ja pikkusiskostaan Isharasta, kunnes lähti planeetalta ja liittyi Tähtilaivastoon. Ensimmäisen kauden jaksossa Skin of Evil Tasha lähti pelastustehtävälle hakemaan haaksirikkoutuneessa sukkulassa olevaa Deanna Troita. Sukkulaa vartioiva pahantahtoinen olio Armus kuitenkin löi hänet maahan, ja elvytysyrityksistä huolimatta Tasha julistettiin kuolleeksi ja hän poistui sarjasta. Tasha palasi sarjaan kolmannen kauden jaksossa Yesterday’s Enterprise, kun Enterprise-C ilmestyi aikavääristymästä. Se oli tullut 22 vuotta menneisyydestä, eikä se ollut kyennyt puolustamaan klingonien vartioasemaa, joten Liitto oli aikajanassa, jossa se oli sodassa klingoneita vastaan. Eron huomasi vain baarin työntekijä Guinan, joka kertoi Tashalle, kuinka hän kuoli turhalla tavalla toisessa aikajanassa. Kun Enterprise-C lähetettiin takaisin vääristymään ja varmaan tuhoon, Tasha pyysi lähteä sen mukana. Neljännellä kaudella Enterprise-D kohtasi Tashan pikkusiskon Isharan. Koska hän oli sukulainen heidän vanhalle ystävälleen, Enterprisen päällystö oli sokea sille, että hän käytti heitä hyväkseen sotilaallisen liittoumansa eduksi. Samalla kaudella selvisi, että Tasha oli 22 vuotta aiemmin selvinnyt Enterprise-C:ltä ja saanut Sela-nimisen tyttären, joka nyt oli romuluslainen komentaja. Tasha itse oli joutunut romuluslaisten teloittamaksi. Tasha esiintyy myös sarjan päätösjaksossa. Tashaa esittävä hologrammi, jonka Data omistaa, esiintyy myös Star Trek: Picardin kolmannella tuotantokaudella. == Tuotanto == Denise Crosby on kertonut pitäneensä Tashan hahmosta, mutta olleen silti tyytymätön rooliinsa. Hänen mukaansa hänellä oli useita ideoita hahmoon liittyen, muttei kyennyt toteuttamaan niitä. Hahmon kuolema oli Gene Roddenberryn ajatus. Hän pääsi lähtemään sarjasta sopimuksen vastaisesti Roddenberryn avulla. == Lähteet == Luokka:Star Trek -hahmot
Attilio Ferraris

Attilio Ferraris (26. maaliskuuta 1904 Rooma, Italia – 8. toukokuuta 1947) oli italialainen jalkapalloilija, pelipaikaltaan puolustava keskikenttäpelaaja. Hän oli pituudeltaan 170-senttimetrinen. Ferraris edusti urallaan kahteen otteeseen Romaa vuosina 1927–1934 ja uudestaan 1938–1939. Hän pelasi joukkueessa yhteensä 215 liigaottelua. Lisäksi hän edusti Laziota, Baria ja Cataniaa. Ferraris debytoi Italian A-maajoukkueessa toukokuussa 1926 ja voitti joukkueen kanssa vuoden 1934 maailmanmestaruuskilpailut. Lisäksi hän pelasi kesäolympialaissa 1928. == Lähteet == Luokka:Italialaiset jalkapalloilijat Luokka:Jalkapallon maailmanmestarit Luokka:Vuonna 1904 syntyneet Luokka:Vuonna 1947 kuolleet
Tambu (albumi)

Tambu on yhdysvaltalaisen rockyhtye Toton yhdeksäs studioalbumi. Se julkaistiin Euroopassa Columbia Recordsin kautta 29. syyskuuta 1995, ja Yhdysvalloissa 4. kesäkuuta 1996. Tambu on Toton ensimmäinen albumi Jeff Porcaron kuoleman jälkeen vuonna 1992. Tuottaja Elliot Scheinerin mukaan albumin äänitys aloitettiin samana vuonna julkaisun kanssa. == Kappaleet == == Tekijät == === Yhtye === * Steve Lukather – laulu, kitara, syntetisaattorit (kappale 2) * David Paich – laulu, kosketinsoittimet, jousisovitukset * Mike Porcaro – basso * Simon Phillips – rummut === Vierailijat === * Lenny Castro, Paulinho Da Costa, Michael Fisher – lyömäsoittimet * Jenny Douglas-McRae, John James, Philip Ingram, Ricky Nelson – taustalaulu === Muut === * Elliott Scheiner – tuotto, miksaus, äänitys * Ted Jensen – masterointi * Al Schmitt, Bill Smith – äänitys * Daniel Brereton – kansikuva == Lähteet == Luokka:Toton albumit Luokka:Vuoden 1995 albumit
I Will Remember

I Will Remember on Toton vuonna 1995 julkaistu kappale ja single albumilta Tambu. Kappale pääsi Britannian singlelistan sijalle 64 marraskuussa 1995. Tambu-albumin aikaan Toton rumpalina ollut Simon Phillipsin mukaan kappaleen rumpukomppi syntyi alle tunnissa Steve Lukatherin esitettyä kappaleen demon. Hän joutui kuitenkin kertaamaan sen uudestaan studiossa, koska hän unohti miten se soitetaan. == Kappaleet == == Lähteet == Luokka:Vuoden 1995 kappaleet Luokka:Toton kappaleet
Nemo (kappale)

Nemo on suomalaisen metalliyhtye Nightwishin kappale ja single albumilta Once. Kappale on julkaistu 19. huhtikuuta 2004. Se sijoittui Suomen virallisen singlelistan ykköseksi viikolla 18 vuonna 2004 ja pysyi kärjessä yhteensä viisi viikkoa. Tuomas Holopaisen mukaan ”Nemo” oli alun perin kaksi minuuttia pidempi, sekä nopeampi. Sovituksen tekemisessä kesti kuukausia, ja useita kohtia jätettiin pois äänittäjä Tero Kinnusen suosituksesta. Kappaletta hidastettiin noin 10 iskua minuutissa (bpm). Holopaisen mukaan ”Nemo” oli yksi yhtyeen vaikeimpia kappaleita. Kappaleen nimen on usein virheellisesti luultu tarkoittavan Disneyn elokuvan Nemoa etsimässä päähenkilöä tai Kapteeni Nemoa. == Kappaleet == == Kokoonpano == === Yhtye === * Tarja Turunen – laulu * Marko Hietala – bassokitara, laulu * Tuomas Holopainen – kosketinsoittimet * Emppu Vuorinen – kitara * Jukka Nevalainen – rummut === Muut === * Pip Williams – orkesterisovitukset * James Shearman – kapellimestari * Mikko Karmila, Tero Kinnunen, Emppu Vuorinen – äänitys * Mikko Karmila, Tuomas Holopainen, Tero Kinnunen – miksaus * Mika Jussila – masterointi == Arvostelut == * Imperiumi: 9+ == Lähteet == Luokka:Vuoden 2004 kappaleet Luokka:Nightwishin kappaleet Luokka:Suomen singlelistan ykköset
Coty

Coty tarkoittaa esimerkiksi seuraavia: ==Sukunimi== * François Coty (1874–1934), ranskalainen kosmetiikka-alan yrittäjä ja lehdenkustantaja * Pierre-Marie Coty (1927–2020), norsunluurannikkolainen roomalaiskatolinen piispa * René Coty (1882–1962), Ranskan presidentti ==Muut== * Coty, ranskalainen muotialan yritys * Coty-palkinto, Cotyn perustama yhdysvaltalainen muotialan palkinto Luokka:Luettelot henkilöistä sukunimen mukaan
Amaranth (kappale)

Amaranth on suomalaisen Nightwish-yhtyeen kappale ja single, joka julkaistiin 22. elokuuta 2007. Kappaleen on säveltänyt ja sanoittanut Tuomas Holopainen. Single nousi Suomen virallisen singlelistan ensimmäiselle sijalle viikolla 35 vuonna 2007 ja pysyi siellä yhdeksän viikon ajan. ”Amaranth” nousi listaykköseksi myös Espanjassa ja Unkarissa. Kappaleelle on kuvattu myös musiikkivideo, jonka on ohjannut Antti Jokinen. Video maksoi noin 270 000 euroa, ja se kuvattiin yhdessä toisen videon kanssa Los Angelesissa. Musiikkivideossa on vaikutteita Hugo Simbergin maalauksesta Haavoittunut enkeli. Tuomas Holopaisen mukaan hän ei itse alun perin halunnut julkaista ”Amaranthia”. == Kappaleet == == Kokoonpano == * Anette Olzon – laulu * Tuomas Holopainen – kosketinsoittimet * Emppu Vuorinen – kitara * Marko Hietala – bassokitara * Jukka Nevalainen – rummut == Arvostelut == * Imperiumi: 9 == Lähteet == Luokka:Vuoden 2007 kappaleet Luokka:Nightwishin kappaleet Luokka:Suomen singlelistan ykköset
Erämaan viimeinen

Erämaan viimeinen on Nightwishin kappale ja single albumilta Dark Passion Play. Se on suomeksi laulettu versio albumilla olevasta instrumentaalista ”Last of the Wilds”. Kappaleen laulaa Indica-yhtyeen Johanna Salomaa. Kappale ylsi Suomen virallisen singlelistan ensimmäiselle sijalle viikolla 50 vuonna 2007. Kappale sai ristiriitaisen vastaanoton sosiaalisessa mediassa suomenkielisyytensä vuoksi. == Kappaleet == == Arvostelut == * Imperiumi: 8 == Lähteet == Luokka:Vuoden 2007 kappaleet Luokka:Nightwishin kappaleet Luokka:Suomen singlelistan ykköset
El cóndor pasa

El cóndor pasa () on perulainen kansansävelmä, jonka on alun perin tehnyt säveltäjä Daniel Alomía Robes. Hän sävelsi kappaleen vuonna 1913 useiden matkojensa innoittamana Andeilla. Kappaleen teemana on vapauden- ja oikeudentahto, ja se symbolisoi andienkondoria. "El cóndor pasa" esitettiin ensimmäistä kertaa 19. joulukuuta 1913 Liman Mazzi-teatterissa eräässä Julio de La Pazin näytelmässä. Alkuperäinen kappale oli sävelletty huilulle, trumpetille, vetopasuunalle, klarinetille, sellolle, kontrabassolle ja lyömäsoittimille. Vuonna 1933 Robes myi sävelmän oikeudet Edward B. Marksille, minkä jälkeen sävelmä alkoi esiintyä ympäri maailmaa. Yksi tunnetuimmista versioista on Simon & Garfunkelin versio, johon Paul Simon teki sanat nimellä "El cóndor pasa (If I Could)". Simon teki sanat kappaleeseen kuultuaan Los Incas -yhtyeen soittavan sen Pariisissa. Tämä johti kuitenkin tekijänoikeuskiistaan, minkä päätteeksi Robes sai jälleen oikeudet kappaleeseen. Simon & Garfunkelin versio menestyi hyvin etenkin Euroopassa. Kappaleen suomenkielisen version on sanoittanut Tuula Valkama nimellä "Vain kotka lentää aurinkoon". Sen on levyttänyt muun muassa Markus vuonna 1970, ja Jarkko Ahola vuonna 2019 Metallisydän-albumillaan. == Lähteet == Luokka:Perun musiikki Luokka:Kansansävelmät
Inkeriläisten Sivistyssäätiö

Inkeriläisten Sivistyssäätiö on Suomessa toimiva säätiö, jonka tarkoituksena on Inkeriä koskevan tiedon kerääminen ja tallettaminen sekä Suomessa asuvien inkeriläisten ja heidän jälkeläistensä toiminnan tukeminen ja kehittäminen. Säätiön kotipaikka on Helsinki. Inkeriläisten sivistyssäätiön säädekirja allekirjoitettiin 30. kesäkuuta 1965 Helsingissä ja oikeusministeriö vahvisti säätiön säännöt 27. heinäkuuta 1965. Säätiön toimintaa on arvosteltu, sillä sen toiminta ei keskity nuoriin ihmisiin. Se ei myöskään tiedota toiminnastaan kanavissa, jotka tavoittaisivat nuoret. == Toiminta == === Kirjallisuus === Säätiön ensimmäinen työ oli Inkerinsuomalaisten historia -teoksen kustantaminen, joka julkaistiin vuonna 1969. Teoksesta haluttiin tehdä kansantajuinen, asiapohjainen ja luotettava. Tiedot teokseen oli kerättävä valtaosaltaan muistitiedoista, mutta lähdeaineistoakin oli runsaasti. Teos on loppuunmyyty. Vuonna 2006 säätiö kustansi inkeriläisen professorin Leonid Andreinpoika Gildin venäjänkieliseen teokseen perustuvan, säätiön hallintoneuvoston puheenjohtajan Jouko Sihvon toimittaman ja Lilja Kuivasen kääntämän, Inkerisuomalaisten kohtalo -kirjan. Alkuperäisestä teoksesta poiketen tähän teokseen on lisätty runsaasti Suomen historiaa taustoittamaan kirjassa esitettyjen Stalinin vainoissa tapettujen inkeriläisten kohtaloita. Kirja sisältää myös luettelon noin 1 500 vainoissa tapetuista. Säätiö on vuosien varrella myynyt inkeriläistaustaisten kirjailijoiden teoksia. Osa näistä teoksista on loppuunmyytyjä. === Muistitietohanke === Vuosina 2018–2020 säätiö oli mukana yhteishankkeessa, jossa koottiin yhteen tietoa Inkeriin ja inkeriläisyyteen liittyvistä arkistoaineistoista. Samalla kerättiin uutta aineistoa. Hankkeen toteuttivat Kansallisarkisto, Inkeriläisten sivistyssäätiö ja Suomalaisen Kirjallisuuden Seura. == Katso myös == * Inkeriläisten kulttuuriyhteisöt * Inkerin Liitto * Karjalan Sivistysseura == Lähteet == == Aiheesta muualla == *Inkerililäisten viesti -lehden arkisto luokka:Inkerin kulttuuri luokka:Kulttuurijärjestöt
Balerion

Balerion Mustakauhu () on George R. R. Martinin fantasiateoksissa esiintyvä valyrialainen lohikäärme. Siihen viitataan useasti Tulen ja jään laulu -kirjasarjassa, vaikkei se enää kirjasarjan tapahtumien aikaan olekaan elossa; keskeisemmässä osassa se on samaan maailmaan sijoittuvassa kuvitteellisessa historiikissa Tuli ja veri (2018). Balerion on Aegon Valloittajaksi kutsutun Aegon I Targaryenin omistama lohikäärme, jolla tämä ratsastaa ja valloittaa Westerosin maanosan julistaessaan itsensä Seitsemän kuningaskunnan kuninkaaksi. Valloituksessa ovat mukana myös Aegonin sisarukset Visenya ja Rhaenys, joiden lohikäärmeet tunnetaan nimillä Vhagar ja Meraxes. Balerion, jonka siipien väli on noin 105 metriä, on suurin ja vanhin Targaryenin suvun omistamista lohikäärmeistä ja mahdollisesti myös suurin koko Tulen ja jään laulun maailman lohikäärmeistä. Sitä kuvaillaan mustaksi ja sen sanotaan syöksevän pääosin mustaa tulta. Sen tuli pystyy sulattamaan terästä ja kiveä, ja sen hampaita kuvaillaan miekan kokoisiksi. Balerion muistetaan ennen kaikkea siitä, että valloitussotansa aikana Aegon tuhoaa sillä yhdessä yössä Harrenhallin, Westerosin suurimman linnakkeen. Balerion osallistuu myös muihin valloitussodan taisteluihin, kuten ensimmäiseen dornelaissotaan sekä Lakeudella käytävään Tulimeren taisteluun, jossa tuhannet sotilaat palavat elävältä. Aegonin kuoleman jälkeen Balerionilla ratsastavat Maegor Julma eli Maegor I Targaryen sekä myöhemmin myös prinsessa Aerea Targaryen ja prinssi Viserys Targaryen. Viseryksen aikana Balerion on jo niin vanha, että prinssi lentää tällä vain lyhyitä matkoja ja vain kolmesti. Viserys ehtii omistaa Balerionin alle vuoden, kun tämä kuolee vanhuuteen noin 200-vuotiaana, 93 vuotta Aegonin valloitussodan alkamisesta. Kuolleen Balerionin kalloa säilytetään Kuninkaansataman Punalinnassa, ja se esitellään sekä Tulen ja jään lauluun perustuvassa televisiosarjassa Game of Thrones että Tuleen ja vereen perustuvassa House of the Dragon -sarjassa. == Lähteet == == Aiheesta muualla == * Balerion Tulen ja jään laulu -wikissä Luokka:Lohikäärmeet Luokka:Tulen ja jään laulu
Antroni

Antroni (C14H10S2O) on aromaattisiin ketoneihin kuuluva orgaaninen yhdiste. Yhdistettä käytetään muiden yhdisteiden valmistamiseen ja analyyttisen kemian reagenssina. == Ominaisuudet, valmistus ja käyttö == Huoneenlämpötilassa antroni on valkoista tai kellertävää kiteistä ainetta. Yhdiste on veteen liukenematonta, mutta liukenee kuumennettaessa happoihin ja emäksiin. Aine liukenee useisiin orgaanisiin liuottimiin, esimerkiksi etanoliin, asetoniin ja bentseeniin. Liuoksissa antroni on osittain tautomeerinaan 9-antrolina. Esimerkiksi etanolissa antronin ja antrolin suhde on noin 9:1. : Antronia valmistetaan pelkistämällä antrakinonia tinan avulla happamissa oloissa. : Antronia käytetään muun muassa bentsantronin, asediantronin ja kyyppivärien valmistamiseen.Hans-Samuel Bien, Josef Stawitz & Klaus Wunderlich: "Anthraquinone Dyes and Intermediates", teoksessa Ullmann's Encyclopedia of Industrial Chemistry, John Wiley & Sons, New York, 2000. Yhdiste reagoi hiilihydraattien, esimerkiksi sokereiden kanssa, muodostaen sinivihreän yhdisteen. Tätä reaktiota käytetään läsnäolon osoittamiseen. == Lähteet == Luokka:Aromaattiset yhdisteet Luokka:Ketonit
Sasha Lane

Sasha Lane (s. 29. syyskuuta 1995 Houston, Texas) on yhdysvaltalainen näyttelijä. Hän teki elokuvadebyyttinsä Andrea Arnoldin ohjaamassa elokuvassa American Honey (2016), ennen kuin hän esitti metsästäjää C-20 Marvel Cinematic Universen Disney+-sarja Lokin ensimmäisellä tuotantokaudella. == Varhaiselämä == Lane syntyi Houstonissa, Texasissa, ja varttui Dallasissa. Hänen isänsä on afroamerikkalainen, ja hänen äitinsä on syntyperältään Uuden-Seelannin maori. Kun Lanen vanhemmat erosivat hänen ollessaan nuori, Lane muutti äitinsä luokse ja he muuttivat useita kertoja Dallasin lähellä ennen kuin asettuivat Friscoon. Hänellä on yksi veli, Sergio D'Arcy. Ennen näyttelijäksi tuloaan Lane kävi Liberty High Schoolia, jossa hän oli erottuva urheilija koripallo- ja yleisurheilujoukkueissa ja työskenteli myös emäntänä On the Border -ravintolassa Friscossa. Lane valmistui high schoolista vuonna 2014 ja jatkoi opintojaan Texas State Universityssä San Marcosissa, mutta jätti opinnot kesken. == Yksityiselämä == Vuonna 2015 Lane kertoi julkisesti olevansa biseksuaali ja vuonna 2018 hän kuvaili itseään homoseksuaaliksi. Vuonna 2020 hän synnytti tyttären. Lanella on skitsoaffektiivinen häiriö. Vuonna 2016 hän asui Los Angelesissa. == Filmografia == === Elokuvat === Vuosi Nimi Rooli Jaksot 2016 American Honey Star 2018 The Miseducation of Cameron Post Jane Fonda Hearts Beat Loud Rose Shrimp Dominatrix Lyhytelokuva After Everything Lindsay 2019 Daniel Isn't Real Cassie Hellboy 2021 If I Can't Have Love, I Want Power The Seer Musiikki elokuva 2022 How to Blow Up a Pipeline Theo Myös vastaava tuottaja 2024 Twisters Lilly === Televisio === Vuosi Nimi Rooli Jaksot 2020 Amazing Stories Alia Jakso: "Signs of Life" Utopia Jessica Hyde 8 jaksoa 2021 Loki metsästäjä C-20 3 jaksoa 2022 Conversations with Friends Bobbi Päärooli 2023 The Crowded Room Ariana Main role == Lähteet == == Aiheesta muualla == * Luokka:Vuonna 1995 syntyneet Luokka:Elävät henkilöt Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät
Muuri (Tulen ja jään laulu)

Muuri () on kuvitteellinen rakennelma George R. R. Martinin Tulen ja jään laulu -fantasiakirjasarjassa ja siihen perustuvassa televisiosarjassa Game of Thrones. Se on yli 200 metriä korkea kivesta ja jäästä rakennettu seinämä, joka toimii rajamuurina Westerosin Seitsemän kuningaskunnan ja sen pohjoispuolisen ”muurintakaisen alueen” välillä ja jonka tarkoitus on suojella kuningaskuntia pohjoisessa asuvilta villeiltä. Yli satojen kilometrien mittainen Muuri ulottuu Westerosin maanosan länsirannikolta itärannikolle. Kirjailija George R. R. Martin sai Muuriin vaikutteita Englannissa sijaitsevasta Rooman valtakunnan aikaisesta Hadrianuksen vallista. Muuri pystytettiin tuhansia vuosia ennen Tulen ja jään laulun tapahtumia, ja sen alkuperäinen tarkoitus oli suojata valtakuntaa yliluonnollisia voimia, kuten valkeita kulkijoita ja eläviä kuolleita vastaan. Muuria ja sen useita linnoja ja portteja vartioi Yövartio, joka tekee myös tiedusteluretkiä Muurin pohjoispuolelle. Yövartion vahvimpia linnoja ovat Varjotorni, Mustalinna ja Itävartio. Linnoja rakennettiin alun perin 19, mutta kaikkia ei ole koskaan kyetty miehittämään samaan aikaan. Muuri on keskeinen tapahtumapaikka yhdelle kirjasarjan päähahmoista, Jon Nietokselle, joka tarinan alussa liittyy Yövartioon vapaaehtoisesti ja jonka näkökulmasta Muurin tapahtumia pääosin kirjoissa kerrotaan. == Televisiosarjassa == Game of Thrones -televisiosarjassa Muurin tapahtumat sijoittuvat pääosin sen suurimpaan linnaan, Mustalinnaan. Sen sisäpihan lavasteet rakennettiin Magheramorne- kivilouhokselle Pohjois-Irlantiin. Lavasteiden taustalle siroteltiin tekolunta, ja ympäröivä maisema toteutettiin CGI-grafiikalla. Muurin päälle nouseva hissi toteutettiin muuntelemalla oikea työmaahissi televisiosarjaan sopivaksi vaihtamalla sen osia puisiin. Hissi nousi louhoksen päälle miltei 30 metrin korkeuteen. Muurille sijoittuu kohtaus myös House of the Dragon -esiosasarjan toisen tuotantokauden ensimmäisessä jaksossa, jossa Jacaerys Velaryon pyytää Cregan Starkilta joukkoja äitinsä Rhaenyra Targaryenin valtaannousemisen tueksi. == Lähteet == == Aiheesta muualla == * Muuri Tulen ja jään laulu -wikissä * Muuri Game of Thrones Wikissä Luokka:Kuvitteelliset rakennukset ja rakennelmat Luokka:Muurit Luokka:Westeros
Talvivaara (Tulen ja jään laulu)

Talvivaara () on kuvitteellinen linna George R. R. Martinin Tulen ja jään laulu -fantasiakirjasarjassa ja siihen perustuvassa televisiosarjassa Game of Thrones. Se on Starkin suvun kotipaikka ja kirjasarjan keskeinen tapahtumapaikka. Kirjasarjan pääjuoni saa alkunsa juuri Talvivaarasta, kun kuningas Robert Baratheon saapuu sinne tapaamaan vanhaa ystäväänsä Eddard Starkia nimittääkseen tämän neuvonantajakseen Kuninkaan Kouraksi. Eddard suostuu ja lähtee Robertin mukana pääkaupunki Kuninkaansatamaan. Talvivaara sijaitsee Pohjoisen kuningaskunnassa Susimetsän ja Valkopuikko-joen välissä. Se on yksi Seitsemän kuningaskunnan vanhimmista ja vahvimmista linnoista, ja sitä lämmittävät linnan alla sijaitsevat kuumat lähteet. Valtavan kokoiseksi kuvatussa linnassa on muun muassa useita sisäpihoja, maanalainen krypta sekä muinainen jumalmetsä. Linnaa suojaavat 24 metriä korkea ulkomuuri ja noin 30-metrinen sisämuuri. Myyttien mukaan linnan rakensi Brandon Rakentaja eli Brandon Stark yhdessä jättiläisten ja Metsän lasten kanssa Pitkän yön jälkeen noin 8 000 vuotta ennen Aegon I Targaryenin Westerosin-valloitusretkeä. Brandon Starkista tuli ensimmäinen Pohjoisen kuningas. == Televisiosarjassa == pienoiskuva|Talvivaaraa on sarjassa esittänyt muun muassa Wardin linna Downin kreivikunnassa Pohjois-Irlannissa. Game of Thrones-televisiosarjassa Talvivaaraan sijoittuvat kohtaukset on kuvattu pääosin Pohjois-Irlannissa, jossa sitä esittää muun muassa Wardin linna Downin kreivikunnassa mutta myöhemmin myös tuotannon rakentamat puiset lavasteet: toisen tuotantokauden kuvauksia varten lavasteet rakennettiin Moneyglassin kylään Pohjois-Irlantiin. Pilottijaksossa ”Talvi on tulossa” käytettiin lavasteena Dounen linnaa Skotlannissa. Myöhemmillä kausilla Skotlantiin ei palattu kuvaamaan, mutta Dounen linnan suuren salin kopio rakennettiin studiolle Belfastiin. Kahdeksatta eli viimeistä tuotantokautta varten Talvivaaran lavastetta laajennettiin huomattavasti, koska linnalla on kaudella poikkeuksellisen paljon ruutuaikaa, mukaan lukien jakson ”Pitkä yö” taistelukohtaukset. == Lähteet == == Aiheesta muualla == * Talvivaara Tulen ja jään laulu -wikissä * Talvivaara Game of Thrones Wikissä Luokka:Kuvitteelliset linnat Luokka:Westeros
Compact of Free Association

Compact of Free Association () on Yhdysvaltain sekä Palaun, Mikronesian ja Marshallinsaarten välinen sopimus. Yhdysvallat tekee sopimuksen kunkin valtion välillä kahdenkeskeisesti, mutta niiden keskeinen sisältö on kuitenkin samanlainen. Tämän hetkiset sopimukset ovat voimassa kaikkien kolmen maiden osalta vuoteen 2043 asti. == Historia == Palau, Mikronesia ja Marshallinsaaret olivat yhdessä Pohjois-Mariaanien kanssa Tyynenmeren saarten huoltohallintoalueeseen vuodesta 1947 lähtien. Kyseessä oli YK:n huoltohallintoalue, jonka siviilihallinnosta vastasi Yhdysvallat. Huoltohallintoalueen osista vain Pohjois-Mariaanit jäi osaksi Yhdysvaltoja territoriona, kun huoltohallintoalue purettiin. Kolmen itsenäistyneen valtion kohdalla Yhdysvallat solmi liitännäisvaltiosopimuksen, jolla varmistettiin läheinen suhde maiden välillä. Mikronesian ja Marshallinsaarten osalta ensimmäinen sopimus solmittiin vuonna 1982 ja Palaun osalta 1986. == Keskeinen sisältö == Yhdysvaltojen osalta sopimuksista vastaa sisäministeriön alainen saariasioiden virasto (). Liitännäisvaltiosopimukset tarjoavat mm. seuraavia etuja ja vapauksia sopimusosapuolille: * Saarivaltioiden kansalaisilla on oikeus asua ja työskennellä Yhdysvalloissa ilman viisumia * Saarivaltioiden kansalaiset voivat halutessaan pestautua Yhdysvaltain asevoimien palvelukseen * Saarivaltiot saavat Yhdysvalloilta vuosittaista rahallista tukea: Marshallinsaaret 2,3 miljardia, Mikronesia 3,3 miljardia ja Palau 0,9 miljardia dollaria == Lähteet == Luokka:Yhdysvaltain ulkopolitiikka Luokka:Yhdysvaltain historia Luokka:Palaun historia Luokka:Marshallinsaarten historia Luokka:Mikronesian federaation historia
Niko Pyrhönen

Niko Johannes Pyrhönen (s. 1983) on suomalainen uskontotieteilijä.Niko Johannes Pyrhönen Helsingin yliopisto, viitattu 12.8.2024Juhani Saarinen, Milka Rissanen, Kirkkoon kuulumattomat ovat nyt enemmistö pää­kaupunki­seudulla Helsingin Sanomat 28.7.2023, viitattu 12.8.2024The true colors of Finnish welfare nationalism Finna, viitattu 12.8.2024 Hän on perehtynyt populismia ja salaliittoteorioita koskeviin aiheisiin.Pekka Pantsu, Väestönvaihdosta puhuminen oli Mari Rantaselta tietoinen valinta, arvioi tutkija: ”On olemassa lukematon joukko muita ilmaisuja” Yle 1.7.2023, viitattu 12.8.2024 Pyrhönen väitteli tohtoriksi Helsingin yliopiston sosiaalitieteiden laitokselta väitöskirjalla The True Colors of Finnish Welfare Nationalism, jossa hän tarkasteli maahanmuuttokritiikin nousua 2000-luvulla Suomessa.Riikka Happonen, Tutkimus osoittaa, kuinka marttyyrius liimaa perussuomalaiset yhteen Turun Sanomat 10.10.2015, viitattu 12.8.2024Silja Annila, Väitös: Maahanmuuttokriittiset kuvaavat vastustajansa kukkahattutäteinä, korruptoituneena eliittinä ja Vihreinä Khmereinä Yle 7.10.2015, viitattu 12.8.2024 Vuosina 2016–2017 hän oli Siirtolaisuusinstituutin erikoistutkija. Pyrhönen aloitti työskentelyn uskontotieteen yliopistotutkijana Helsingin yliopistossa vuonna 2021. Hän on työskennellyt Uskonnon, median ja yhteiskunnan muutoksen tutkimuskeskittymässä vuodesta 2022 ja ollut CERENin (Centre for Research on Ethnic Relations and Nationalism) tutkijatohtori vuodesta 2023. Pyrhönen oli yksi Etnisten suhteiden ja kansainvälisen muuttoliikkeen tutkimuksen keskus Etmun julkaiseman Ulos kammioista! -teoksen (2014) kirjoittajista.Riikka Happonen, Kova väite pe­rus­suo­ma­lais­ten ra­sis­mi­ko­huis­ta: ”Se ei ole sat­tu­maa” Kaleva 6.12.2014, viitattu 12.8.2024 Pyrhönen on kommentoinut julkisuudessa muun muassa suomalaisia salaliittoteoreettisia yhteisöjä, äärioikeistolaista terrorismia ja väestönvaihtoretoriikkaa.Kyösti Suolanen, Epäyhtenäinen joukko sai kasaan pienehkön mielenosoituksen, mutta media loi Convoy Finlandista spektaakkelin, arvioi tutkija Uusimaa 5.2.2022, viitattu 12.8.2024Clarissa Rosi, Nyt on selvitettävä, ”millaisen porukan” kanssa tällaista tapahtuu, sanoo tutkija Helsingin Sanomat 14.6.2024, viitattu 12.8.2024Ville Eklund, Tutkija toivoo politiikan kentältä valppautta äärioikeistolaiseen terrorismiin – "Estäisivät pesiytymisen ruohonjuuritasoillensa" MTV Uutiset 31.10.2023, viitattu 12.8.2024Miina Leppänen, "Kukaan ei tuomitse vaan kannustaa" – Salaliitto­teorioiden kehittely tarjoaa yhteisön, jossa hulluimmatkin ideat sallitaan Suomen Kuvalehti 1.11.2021, viitattu 12.8.2024 Pyrhönen toimitti Ari-Elmeri Hyvösen kanssa teoksen Salaliittoteorioiden politiikat – Yhteiskuntatieteellisiä näkökulmia (Vastapaino, 2023).Salaliittoteorioiden politiikat — Yhteiskuntatieteellisiä näkökulmia Vastapaino, viitattu 12.8.2024 == Lähteet == Luokka:Suomalaiset uskontotieteilijät Luokka:Vuonna 1983 syntyneet Luokka:Elävät henkilöt
Jade McGlynn

Jade McGlynn on brittiläinen Venäjän tutkija.McGlynn, Jade Docendo, viitattu 12.8.2024Elina Saarilahti, Syytökset lännen teko­pyhyydestä ovat oikeutettuja, sanoo Venäjä-tutkija Jade McGlynn Helsingin Sanomat 7.9.2023, viitattu 12.8.2024 McGlynn opiskeli rusistiikkaa Oxfordin yliopistossa. Hän oli kiinnostunut Venäjästä jo lapsena tutustuttuaan Fjodor Dostojevskin kirjallisuuteen ja aloitettuaan venäjän kielen opettelun. McGlynn on asunut yhteensä viisi vuotta Venäjällä. Hän väitteli filosofian tohtoriksi Oxfordin yliopistosta ja työskenteli Venäjän aatehistorian ja kirjallisuuden luennoitsijana kahden ja puolen vuoden ajan. McGlynn on ollut tutkijana Middlebury Collegessa, Voronežin valtionyliopistossa, Birminghamin yliopistossa ja King’s College Londonissa.Jade McGlynn Center for Strategic & International Studies, viitattu 12.8.2024 Hän on perehtynyt muun muassa Venäjän tiedotusvälineisiin ja ulkopolitiikkaan. Hän on ollut aktiivinen kommentaattori kansainvälisissä tiedotusvälineissä. Väitöskirjassaan McGlynn tarkasteli Venäjän historian valjastamista poliittiseen käyttöön Vladimir Putinin kolmannella kaudella vuosina 2012–2018. Hänen teoksensa Russia’s War (2023) julkaistiin suomennettuna Docendon kautta syyskuussa 2023. Siinä hän tarkastelee syitä venäläisten Ukrainan sodalle antamalle tuelle. Kirjan mukaan Venäjän hallinnon venäläisille esittämät kertomukset ovat sellaisia, joille väestö on valmiiksi vastaanottavaista. Kirjan mukaan luotu kuvitelma venäläisyydestä pyritään sodassa osoittamaan todellisuuspohjaiseksi. McGlynn kannattaa sanojensa mukaan kollektiivista eettistä vastuuta, mutta ei kollektiivista syyllisyyttä. McGlynn kirjoitti myös teoksen Memory Makers: The Politics of the Past in Putin’s Russia (2023). Siinä käsitellään Venäjän valtion ja yhteiskunnan harjoittamaa historian hyödyntämistä yhdistävän kansallisidentiteetin luomisessa. == Lähteet == == Aiheesta muualla == * Viralliset sivut Luokka:Brittiläiset tieteilijät Luokka:Brittiläiset tietokirjailijat Luokka:Syntymävuosi puuttuu Luokka:Elävät henkilöt
Karen Dalton

Karen Dalton (19. heinäkuuta 1937 Bonham, Texas – 19. maaliskuuta 1993 Hurley, New York) oli yhdysvaltalainen folk- ja bluesmuusikko, laulaja ja lauluntekijä. Vetäytyvän luonteensa takia Dalton ei koskaan noussut kovin suureen suosioon folkpiirien ulkopuolella. Hän teki sekä omia kappaleita että omaperäisiä versioita muiden muusikoiden lauluista. Hän kuoli aidsiin 55-vuotiaana vuonna 1993 ja kärsi sitä ennen vuosikymmeniä päihderiippuvuudesta. Irlantilaista ja cherokee-sukujuurta ollut Dalton jätti 1960-luvun alussa aviomiehensä Oklahomassa ja saapui kahden lapsensa kanssa New Yorkiin. Hänestä tuli pian yksi keskeisistä hahmoista 1960-luvun Greenwich Villagen folkpiireissä. Bob Dylan kirjoitti muistelmissaan vuonna 2004, että hän piti Daltonia yhtenä lahjakkaimmista folkmuusikoista, jonka ääni muistutti Billie Holidaytä ja kitaransoittotyyli Jimmy Reediä. Nick Cave on puhunut Daltonista suosikkiblueslaulajanaan, ja häneltä ovat saaneet vaikutteita muun muassa New Weird America -folkliikettä edustavat Joanna Newsom ja Devendra Banhart. Daltonia on verrattu myös Tim Hardiniin, joka kuului hänen läheisimpiin ystäviinsä. Daltonin oli tarkoitus liittyä The Mamas & the Papas -lauluyhtyeeseen sen alkuvaiheissa, mutta hänet jätettiin pian hankalan luonteensa takia sivuun. ==Albumit== *1969: It's So Hard to Tell Who's Going to Love You the Best *1971: In My Own Time *2007: Cotton Eyed Joe (live, nauhoitettu 1962) *2008: Green Rocky Road (kotiäänityksiä vuosilta 1962–1963) *2012: 1966 (aiemmin julkaisemattomia äänitteitä Delmore Recording Societyn sessioista) ==Lähteet== Luokka:Yhdysvaltalaiset folkmuusikot Luokka:Yhdysvaltalaiset laulaja-lauluntekijät Luokka:Vuonna 1937 syntyneet Luokka:Vuonna 1993 kuolleet
Antero Sotamaa

Antero Hjalmari Sotamaa (s. 28. huhtikuuta 1940 Helsinki) on suomalainen kilpapurjehtija. Hänen seuransa oli Nyländska Jaktklubben. Sotamaa, lempinimeltään Ankkuri, osallistui Münchenin olympialaisiin 1972. Venekunta, johon kuului Sotamaa, Göran Schauman ja Kurt Nyman, sijoittui Louhi-luokassa kahdeksanneksi. Suomen-mestaruuskilpailuissa sama kolmikko oli White Lady -nimisellä veneellä mestari vuosina 1970 ja 1972 ja hopealla vuonna 1971. == Lähteet == Luokka:Suomalaiset kilpapurjehtijat Luokka:Vuonna 1940 syntyneet Luokka:Elävät henkilöt
Konbu

Konbu tai kombu () on syötävä levä, jota hyödynnetään etenkin japanilaisessa ruokakulttuurissa. Konbussa on paljon umamilta maistuvaa glutamaattia. Siinä on myös natriumia, kalsiumia, kaliumia ja jodia. Konbua käytetään muun muassa dashi-liemen valmistuksessa. == Lähteet == Luokka:Japanilainen keittiö Luokka:Levät
Kalsiumnitridi

Kalsiumnitridi on epäorgaaninen yhdiste, jonka kemiallinen kaava on Ca3N2 ja moolimassa 148.25 g/mol. Sitä käytetään esimerkiksi typen tuottamiseen Haber- prosessissa, terästeollisuudessa rikinpoistossa, pyrotekniikassa ja valaistuksessa LED-valojen loisteaineessa. Kalsiumnitridiä voi valmistaa esimerkiksi amidien hajoamisreaktiossa. == Lähteet == Luokka:Nitridit
Herment

Herment on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 53 kilometriä Clermont-Ferrandin kaupungista länteen. Notre-Damen kollegiaalinen kirkko on rakennettu 1100-luvulla. Sen rakennutti Auvergnen kreivin Robert III, ja se oli osa vaikuttavaa linnoitusta, joka on ajan saatossa tuhoutunut. Kirkko on 53 metriä pitkä ja 20 metriä leveä, ja se on mitoiltaan yksi Auvergnen suurimmista. Kirkko on kuulunut historiallisten monumenttien luetteloon vuodesta 1862 lähtien. ==Lähteet== ==Aiheesta muualla== Luokka:Puy-de-Dômen kunnat
Portorium

Portorium (, satamatulli) oli antiikin aikainen tulli, jota alun perin kannettiin satamissa sekä tuotavista että vietävistä kauppatavaroista. Rooman valtakunnan sisäiset tullit olivat alhaisia yleensä vain 2,5 %, mutta valtakunnanrajalla ne saattoivat olla jopa 25 %. Italian alueelta tullit kumottiin 60 eaa., mutta Julius Caesar sääti valtakaudellaan tuontitullin ulkopuolisille kauppatavaroille. Keisariajalla valtio oli jaettu tullialueisiin, joiden rajoilla portoriumia kerättiin. ==Lähteet== Luokka:Antiikki Luokka:Tulli
Portunus

Portunus oli Rooman valtakunnan aikainen satamien sekä ovien ja porttien jumala, joka kuvattiin tavallisesti avainta kädessään pitävänä henkilönä. Tämä jumala sisältyi jo vanhimpaan roomalaiseen kalenteriin. Portunuksella oli oma hänen kulttiaan hoitava pappi eli flamen, josta käytettiin nimitystä flamen Portunalis. Portunuksen kunniaksi vietettiin 17. elokuuta Portunalia-juhlaa. Antiikin Rooman kuudes kuningas Servius Tullius rakennutti Portunukselle temppelin Tiber-joen rannalle. Myöhemmin rakennettu Portunuksen temppeli on edelleen nähtävillä Roomassa. ==Lähteet== Luokka:Antiikin Rooman jumalat
Bourg-Lastic

Bourg-Lastic on kunta Ranskassa Puy-de-Dômen departementissa Auvergne-Rhône- Alpesin alueella. Se sijaitsee noin 54 kilometriä Clermont-Ferrandin kaupungista länteen. Romaaninen Saint-Fargheonin kirkko on rakennettu 1100-luvun jälkipuoliskolla. Kirkko oli riippuvainen Port-Dieun luostarista. Kirkko on kuulunut historiallisten monumenttien luetteloon vuodesta 1913 lähtien. Toisen maailmansodan aikana 15. heinäkuuta 1944 vastarintataistelijat hyökkäsivät Usselista tulevaan saksalaiskolonnaa vastaan, jossa useita sotilaita kuoli tai haavoittui. Tämän seurauksena saksalaiset ottivat kiinni 23 eri ikäistä miestä, ja ampuivat heidät varhain aamulla kahden kilometrin päässä olevalla aukiolla. Samaan paikkaan pystytettiin muistomerkki, jonne paikalliset yhä kokoontuvat heinäkuun 15. päivä. ==Lähteet== ==Aiheesta muualla== Luokka:Puy-de-Dômen kunnat
Luettelo Georgian kansallispuistoista

Tämä on luettelo Georgian kansallispuistoista. Ensimmäinen luonnonsuojelualue perustettiin Georgiaan jo vuonna 1912, mutta ensimmäinen kansallispuisto vasta vuonna 1973. Se menetti myöhemmin kansallispuiston statuksen. Ensimmäinen kansainväliset standardit täyttävä kansallispuisto perustettiin Bordžomi- Kharagaulin alueelle vuonna 1995. == Kansallispuistot == Kansallispuisto Sijainti Perustettu Kuva Algetin kansallispuisto Kvemo Kartli 2007 Bordžomi- Kharagaulin kansallispuisto Samtskhe-Džavakheti 1995 Džavakhetin kansallispuisto Samtskhe-Džavakheti 2011 Qazbegin kansallispuisto Mtskheta- Mtianeti 1976 Kintrishin kansallispuisto Adžaria 2007 Kolkhetin kansallispuisto Kolkhis 1998 Machakhelan kansallispuisto Adžaria 2012 Mtiralan kansallispuisto Adžaria 2006 200px Pšav-Khevsuretin kansallispuisto Mtskheta- Mtianeti 2014 Tbilisin kansallispuisto Mtskheta-Mtianeti 2007 Tušetin kansallispuisto Kakheti 2003 Vašlovanin kansallispuisto Kakheti 1935 / 2007 == Lähteet == * Georgia Kansallispuistot
Australian ralli 1995

Australian ralli 1995 (viralliselta nimeltään 8. Rally Australia) oli rallin maailmanmestaruussarjan kilpailu kaudella 1995. Kilpailu järjestettiin 15.-18\. syyskuuta 1995 Perthissä. Kilpailu oli kauden kolmanneksi viimeinen ja erikoiskokeiden yhteispituus oli . == Tapahtumia == Carlos Sainz palasi auton rattiin kun edellinen Uuden-Seelannin kilpailu jäi häneltä väliin pyöräilyonnettomuuden vuoksi. Sainz joutui kuitenkin keskeyttämään oksan rikottua auton jäähdyttimen. Kenneth Eriksson kertoi osuneensa samaan oksaan, mutta vältti täpärästi auton rikkoutumisen. Didier Auriol kaatoi autonsa ensimmäisenä päivänä. Mäkinen menetti aikaa jousituksen rikkoutumiseen viimeisellä etapilla. François Delecour suistui puihin ja joutui keskeyttämään. == Tulokset == Sija Kuljettaja Kartanlukija Auto Aika Ero 1 Kenneth Eriksson Staffan Parmander Mitsubishi Lancer Evo III 4:53.59 0.0 2\. Colin McRae Derek Ringer Subaru Impreza 555 4:54.18 +0.19 3\. Juha Kankkunen Nicky Grist Toyota Celica GT-Four (ST205) 4:55.54 +1.55 4\. Tommi Mäkinen Seppo Harjanne Mitsubishi Lancer Evo III 4:57.56 +3.27 5\. Armin Schwarz Klaus Wicha Toyota Celica GT-Four (ST205) 4:58.10 +4.11 6\. Bruno Thiry Stéphane Prévot Ford Escort RS Cosworth 5:10.51 +16.52 7\. Yoshio Fujimoto Arne Hertz Toyota Celica GT-Four (ST205) 5:16.57 +22.37 8\. Ed Ordynski Mark Stacey Mitsubishi Lancer Evo III 5:21.06 +27.06 9\. Neal Bates Coral Taylor Toyota Celica GT-Four (ST205) 5:24.41 +30.42 10\. Jorge Recalde Martin Christie Mitsubishi Lancer Evo II 5:25.58 +31.54 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM-rallikausi 1995 Luokka:Australian ralli
Messeix

Messeix on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 61 kilometriä Clermont-Ferrandin kaupungista länteen. Kuntaa rajaa kolme jokea: Dordogne, Chavanon ja Clidane. Kunnan alueelta on löydetty roomalaisten talojen perustuksia, joista yhdessä oli jäljellä roomalaisen lattialämmitysjärjestelmän hypokaustin osia. Keskiajalla Messeix oli kirkkonsa ympärille rakennettu kaupunki. Saint-Pierren kirkko on peräisin 1100-luvulta. Kirkkoon tehtiin muutostöitä 1300- ja 1400-luvuilla, tosin alkuperäisiä elementtejä säilyttäen. Messeix’n hiilikaivos avattiin vuonna 1831. Kaivostoiminta oli kannattavaa koko 1800-luvun, ja tuotanto- ja työntekijämäärät kasvoivat tasaisesti. Toinen maailmansodan aikana vuonna 1946 kaivokset kansallistettiin. Kaivokset suljettiin vuonna 1988, ja vuonna 1990 perustettiin yhdistys säilyttämään Saint-Louisin kaivos ja muuttamaan se kaivosmuseoksi. ==Lähteet== ==Aiheesta muualla== Luokka:Puy-de-Dômen kunnat
Volynian ja Itä-Galitsian joukkomurhat

Volynian verilöyly () oli ukrainalaisten nationalistien paikallisten ukrainalaisten siviilien aktiivisella tuella toteuttama puolalaisten kansanmurha, joka suoritettiin natsi-Saksan miehittämillä Puolan toisen tasavallan itäalueilla (Volynian, Lwówin, Tarnopolin ja Stanisławówin voivodikunnissa) vuosina 1943–1944. Verilöyly huipentui kesällä 1943. Joukkomurhien kohteina olivat useimmiten puolalaiset, mutta pienemmässä määrin myös venäläiset, ukrainalaiset, juutalaiset, armenialaliset, tšekit sekä muut Volynian ja Itä-Galitsian asukkaat. Uhrien määrä ei ole tarkasti tiedossa. Monet historioitsijat arvioivat sen olevan yli 100 000. Kostotoimien uhreiksi joutui noin 3 000 ukrainalaista. Luokka:Toisen maailmansodan sotarikokset Luokka:Kansanmurhat Luokka:Puolan sotahistoria Luokka:Ukrainan historia
Mikronesian federaation presidentti

Mikronesian federaation presidentti () on Mikronesian federaation valtionpäämies, joka on vastuussaa toimeenpanevan vallan käytöstä liittovaltiossa. Vuonna 1979 ensimmäiseksi presidentiksi valittiin Tosiwo Nakayama. Nykyisenä presidenttinä toimii Wesley Simina, joka valittiin virkaansa 11. toukokuuta 2023, jolloin hän myös vannoi virkavalansa. Presidentin virka-asunto sijaitsee Palikirissa. Vuonna 2021 presidentin palkka oli 80 000 dollaria vuodessa. == Pätevyysvaatimukset ja valinta == Mikronesian perustuslain mukaan presidentiksi valittavan henkilön tulee täyttää seuraavat ehdot: * on ollut Mikronesian kongressin edustaja väh. 4 vuoden kauden ajan * syntyperäinen Mikronesian federaation kansalainen * on asunut maassa väh. 15 vuotta Presidentin valitsee maan kongressi ensimmäisen istuntonsa aikana vaalipiirittömien senaattorien keskuudesta. Virkakausi kestää neljä vuotta ja sama henkilö voidaan valita uudelleen kerran. Samoissa vaaleissa valitaan myös varapresidentti. == Tehtävät == Presidentti nimittää hallituksen ja siihen kuuluvat nimisterit. Muita presitentin perustuslaillisia tehtäviä ovat: * toimeenpanna lakeja * ottaa vastaan ulkomaalaisten suurlähetteliläiden valtakirjat * armahtaa tai muuntaa tuomioita (paitsi osavaltioiden kuvernöörien) * nimittää korkea-arvoiset virkamiehet, joista osan virkakausi riippuu presidentin tahdosta == Luettelo presidenteistä == Numero Kuva Nimi Virassa 1 Tosiwo Nakayama 11.5.1979 – 11.5.1979 2 John Haglelgam 11.5.1979 – 11.5.1991 3 Bailey Olter 11.5.1991 – 8.11.1996 vt. Jacob Nena 8.11.1996 – 8.5.1997 4 Jacob Nena 8.5.1997 – 11.5.1999 5 Leo Falcam 11.5.1999 – 11.5.2003 6 Joseph Urusemal 11.5.2003 – 11.5.2007 7 Manny Mori 11.5.2007 – 11.5.2015 8 Peter Christian 11.5.2015 – 11.5.2019 9 David Panuelo 11.5.2019 – 11.5.2023 10 Wesley Simina 11.5.2023– Lähde: == Lähteet == == Aiheesta muualla == *
Mikronesian federaation kansalaisuus

Mikronesian federaation kansalaisuus on laillinen suhde yksittäisen henkilön ja Mikronesian federaation välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Perustuslain mukaan kaikki sellaiset henkilöt, jotka olivat Tyynenmeren saarten huoltohallintoalueen kansalaisia ja asuivat vakituisesti nykyisen Mikronesian federaation alueella, ovat automaattisesti Mikronesian federaation kansalaisia perustuslain tultua voimaan. Myös sellaiset henkilöt saavat maan kansalaisuuden syntyessään, joiden vähintään toisella vanhemmista oli Mikronesian federaation kansalaisuus lapsen syntyessä. == Kansalaisuuden saaminen hakemuksella == Hakemuksen perusteella Mikronesian federaation kansalaisuus voidaan myöntää henkilölle, joka täyttää seuraavat ehdot: * on asunut maassa laillisesti vähintään viisi vuotta sen jälkeen kun nykyinen perustuslaki on astunut voimaan * on Mikronesian federaation kansalaisen lapsi tai puoliso * luopuu viimeistään Mikronesian federaation kansalaisuuden saadessaan kaikista muista kansalaisuuksistaan ja on vannonut uskollisuutta Mikronesian federaatiolle * osaa todistettavasti vähintään yhtä maassa tavattavaa kotoperäistä kieltä == Kaksoiskansalaisuus ja kansalaisuuden menettäminen == Mikronesian federaatio sallii kaksoiskansalaisuuden. Syntyperäisten kansalaisten on aiemmin tullut viimeistään kolmen vuoden kuluttua siitä, kun henkilö täyttää 18 vuotta, ilmoittaa Mikronesian federaation viranomaisille aikomuksestaan säilyttää Mikronesian federaation kansalaisuus ja luopua muista mahdollisista kansalaisuuksistaan. Mikronesialaisten diasporan kasvaessa maassa päädyttiin vuonna 2023 muuttamaan perustuslakia siten, että kaksoiskansalaisuus on vastaisuudessa sallittu. Yhdysvaltain ja Mikronesian federaation välisen Compact of Free Association -sopimuksen mukaan Mikronesian federaation kansalaisilla on oikeus asua ja työskennellä Yhdysvalloissa ilman viisumia. == Lähteet == Luokka:Kansalaisuus kansalaisuus
Bob Azzam

Bob Azzam (oikealta nimeltään Wadie George Azzam, 24\. lokakuuta 1925 – 24. heinäkuuta 2004) oli egyptiläissyntyinen laulaja. Hän saavutti vuonna 1960 menestystä ranskankielisellä levytyksellään ”Ya Mustapha”. Se nousi listaykköseksi Belgiassa ja sijalle 23 Britanniassa. Azzamin kappaleisiin lukeutuu myös ”Fais-moi du couscous, chéri”. == Lähteet == Luokka:Egyptiläiset laulajat Luokka:Vuonna 1925 syntyneet Luokka:Vuonna 2004 kuolleet